張振秀

張振秀（），字以含，號存宇，山東東昌府臨清州人。明朝政治人物。

 生平 
萬曆三十七年（1609年）己酉科山東鄉試第二名舉人，三十八年（1610年）联捷庚戌科會試第一百七十四名，廷試三甲一百八十二名進士。知肥鄉縣、永平縣，遷兵部主事。泰昌元年（1626年）改吏部，更歷四司，至文選員外郎，乞假歸里。崇禎改元，起驗封郎中，歷考功、文選，擢太常寺少卿，因事牽連，落職歸。

崇禎十五年（1642年），清兵入關，圍河間，遠近震動。臨清總兵官劉源清偕榷關主事陳興言、同知路如瀛、判官徐應芳、吏目陳翔龍、在籍兵部侍郎張宗衡、員外郎邢泰吉、臨汾知縣尹任及振秀等合力備禦。不久，城池被圍，力拒數日，孤立無援。城破，張振秀与子令錫同死于兵亂。《明史·列傳291卷》7474：張振秀，臨清人。萬曆三十八年進士。知肥鄉、永平，遷兵部主事。泰昌元年改吏部，更歷四司，至文選員外郎，乞假歸。崇禎改元，起驗封郎中，歷考功、文選，擢太常少卿，坐事落職歸。崇禎十五年，大清兵圍河間，遠近震恐。臨清總兵官劉源清偕榷關主事陳興言、同知路如瀛、判官徐應芳、吏目陳翔龍、在籍兵部侍郎張宗衡、員外郎邢泰吉、臨汾知縣尹任及振秀等合力備禦。未幾，城被圍，力拒數日，援不至，城破，並死之。 清乾隆十四年《临清州志》卷九人物：张振秀，字存宇，万历三十八年进士，知肥乡、永平，迁兵部主事，改吏部，更历四司，至文选员外郎，乞假归。崇祯改元，起验封郎中，历考功文选，擢太常少卿，坐事落职归。十五年，大清兵围河南，远近震恐，临清总兵官刘源清偕榷关主事陈兴严、同知路如瀛、判官徐应芳、吏目陈翔龙，与振秀等合力备御。未几，城被围，力距数日，援不至，城破，源清等以身殉焉。胁振秀于其家，迫之使降，振秀不屈死。子令锡，丙子举人，同死于难”，“张东观，字秘南，令锡子也。壬午之难，东观以幼免。长乃肆意力学，闳通淹贳，博极群书，多所论撰，人无贤愚咸知才名。工诗赋，善古文，制义如深山兰蕙，幽芳动人，蹊径自辟，书法亦佳。太史李梅崖器重之。戊午，翁铁庵典试山左，得龙三号卷，拍案狂喜，遂拟魁。以策失场规，惋惜不置。撤棘后，知为东观文，刊示多士，一时名震青齐。因啧啧闻辇毂下，顾奇于数迄不获售，以明经老，士林惜之。

家族
曾祖張鑑，贈御史。祖父張楷，教諭。父張紹泰。母于氏。永感下。《萬曆三十八年進士登科錄》

子張令錫，崇禎丙子舉人，同父死于难。令錫子東觀，字秘南。

 延伸阅读 


參考文獻

Category:臨清人
Category:明朝肥鄉縣知縣
Category:明朝永平縣知縣
Category:明朝兵部主事
Category:明朝吏部主事
Category:明朝吏部員外郎
Category:明朝太常寺少卿
Category:萬曆三十七年己酉科山東鄉試舉人